**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**104/2024. (IV.25.) Kgy. sz. határozatában** a Közgyűlés támogatási kérelem benyújtásáról döntött a „Szociális alapszolgáltatások fejlesztése” című pályázati felhívásra a Pozsony u. 47. szám alatti ingatlanra vonatkozóan, felhatalmazta a polgármestert a dokumentumok aláírására és a benyújtásra, a támogatási szerződés aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** 2025. február 20-án pozitív támogatói döntés született. 2025. március 11-én az Építési és Közlekedési Minisztérium úgy nyilatkozatott, hogy nem kíván konzorciumi partner lenni a beruházásban. Tervezésre az indikatív ajánlatkérést elkészítette a Beruházási Iroda, és a társirodáknak véleményezésre megküldte. A közbeszerzési eljárásindító adatlap előkészítés alatt van.

**216/2024. (IX.26.) Kgy. sz. határozatában** a Közgyűlés döntött a Polgármesteri Hivatal épületére végzett statikai vizsgálat eredményeképpen a balesetveszély megszüntetése érdekében szükséges munkák elvégzéséhez a forrás biztosításáról. A Közgyűlés felkérte a jegyzőt a szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője és Stéger Gábor, a Közgazdasági és Adó Osztály vezetője jelenti:** A tervező beszerzése megtörtént, a Mátis és Egri Tervező Kft-vel a szerződés megkötésre került, a tervezés megkezdődött. A tervek benyújtásának határideje 2025. június 1. Az Önkormányzat 2025. évi költségvetéséről szóló 4/2025. (II.28.) önkormányzati rendeletben az önkormányzati felhalmozási kiadások között (18. sz. melléklet) a Polgármesteri Hivatal épület felújításának I. üteme került betervezésre 100 millió Ft összegben

**219/2024. (IX.26.) Kgy. sz. határozatában** a Közgyűlés döntött a szombathelyi 1705/84 hrsz.-ú, kivett „közterület” megnevezésű ingatlan 2145 m² nagyságú részének törzsvagyoni körből kivonásáról és üzleti vagyonba átsorolásáról.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az ingatlan átsorolása megtörtént, ezt követően önkormányzatunk értékesítette az ingatlant, a vételár megfizetésének határideje 2025. március 26.

**271/2024. (X.22.) Kgy. sz. határozatában** a Közgyűlés a Szent Márton utca 20-24. szám alatti 5. számú felnőtt fogorvosi körzetben a felnőtt fogorvosi feladatok ellátásával kapcsolatos döntést hozott, és felhatalmazta a polgármestert és GESZ igazgatóját az előszerződést követően a feladat-ellátási szerződés aláírására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A feladat-ellátási szerződés megkötésre került. Dr. Németh Fanni megkezdte a praktizálást a Szent Márton utca 20-24. szám alatti 5. számú felnőtt fogorvosi körzetben.

**305/2024. (XI.28.) Kgy. sz. határozatában** a Közgyűlés megerősítette az MNV Zrt-nél az ingyenes önkormányzati tulajdonba adás kezdeményezését az Aréna u. 8. szám alatti ingatlanon kiállított hadosztályágyú tekintetében. Döntött a költségek megtérítéséről és a terhek átvételéről, a kulturális javakat megillető védelemmel kapcsolatos kötelezettségek vállalásáról, és felhatalmazta a polgármestert az igénybejelentésre és egyéb jognyilatkozatok megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az igénybejelentést elküldtük az MNV Zrt-hez.

**335/2024. (XI.28.) Kgy. sz. határozatában** a Közgyűlés megállapította az óvodákban, általános és középiskolákban, valamint kollégiumokban alkalmazott élelmezési nyersanyagköltséget, és egyetértett az 55/2023. (II.23.) Kgy. sz. határozatban biztosított rendkívüli rezsitámogatásból fel nem használt összegnek a közétkeztetés többletkiadására fordításával.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelenti:** A Közgyűlés által a közétkeztetésre elfogadott élelmezési nyersanyagköltség emelésének fedezete SZMJV Önkormányzatának 4/2025. (II.28.) önkormányzati rendeletében (költségvetés) a Köznevelési GAMESZ kiadásai között került biztosításra.

**342/2024. (XI.28.) Kgy. sz. határozatában** a Közgyűlés támogatta a Sárdi-ér utca 0256/18 hrsz. alatti ingatlan belterületbe vonását, meghatározta a feltételeket az ingatlantulajdonosok részére, és felhatalmazta a polgármestert a belterületbe vonási kérelem aláírására.

**Sütő Gabriella, a Főépítészi Iroda vezetője jelenti:** Polgármester úr aláírta a belterületbevonás iránti kérelmet, és az iratokat átadtuk a kérelmezőnek.

**4/2025. (I.30.) Kgy. sz. határozatában** a Közgyűlés kinyilvánította azon szándékát, hogy Szombathely Megyei Jogú Város Önkormányzata legyen tagja a Strong Cities Network /Erős Városok Hálózata/ szervezetnek, felhatalmazta Kelemen Krisztián tanácsnokot az Önkormányzat képviseletére, és a polgármestert a „Tagsági jelentkezési lap” aláírására.

**Dr. Holler Péter, a Hatósági Osztály vezetője jelenti:** A Strong Cities Network szervezetbe való tagsági jelentkezési lap benyújtásra került.

**11/2025. (I.30.) Kgy. sz. határozatában** a Közgyűlés kinyilvánította azon szándékát, hogy a VOLÁNBUSZ Zrt. mint felperes és az Önkormányzat, mint alperes között a Szombathelyi Törvényszék előtt a 2020. és 2021. évekre vonatkozóan személyszállítási közszolgáltatási ellentételezés megfizetése iránt folyamatban lévő perek perbeli egyezségkötést követően megszüntetésre kerüljenek.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A bírósági eljárások szüneteltelése 2025. május 29. napjáig tart. 2025. február 25-én Budapesten az Építési és Közlekedési Minisztériumban lefolytatott egyeztető tárgyalás eredményeként az egyezségi ajánlat megkötése érdekében az érintett felek egyeztetése folyamatban van.

**14/2025. (I.30.) Kgy. sz. határozatában** a Közgyűlés jóváhagyta a szombathelyi külterületi 02089/10 hrsz.-ú ingatlanból telekalakítási eljárás lefolytatását követően kialakuló 70.455 m2 nagyságú terület értékesítésére vonatkozó pályázati felhívást.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az ingatlan értékesítésére vonatkozó pályázati felhívás kiírása megtörtént, a felhívásra határidőben nem érkezett pályázat.

**26/2025. (II.27.) Kgy. sz. határozatában** a Közgyűlés módosította a 361/2024. (XI.28.) Kgy. sz. határozatát, és megválasztotta a Szombathelyért Közalapítvány felügyelő bizottsága új tagját, továbbá felkérte a polgármestert az alapító okirat aláírására és a változások nyilvántartásba vétele iránt szükséges intézkedések megtételére.

**Nagyné Dr. Gats Andrea, a Jogi és Képviselői Osztály vezetője jelenti:** Az aláírt alapító okirat és az alapítvány adataiban bekövetkezett változások átvezetése iráni kérelem a Szombathelyi Törvényszékre benyújtásra került.

**28/2025. (II.27.) Kgy. sz. határozatában** a Közgyűlés módosította a Weöres Sándor Színház Nonprofit Kft. alapító okiratát, és felhatalmazta a polgármestert annak aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A módosított alapító okirat aláírásra került.

**29/2025. (II.27.) Kgy. sz. határozatában** a Közgyűlés döntött a helyi nemzetiségi önkormányzatokkal 2019. december 10. napján kötött együttműködési megállapodások változtatás nélkül fenntartásáról.

**Nagyné Dr. Gats Andrea, a Jogi és Képviselői Osztály vezetője jelenti:** 2025. március 4. napján a döntésről a nemzetiségi önkormányzatok elnökeit értesítettük.

**31/2025. (II.27.) Kgy. sz. határozatában** a Közgyűlés engedélyezte a városnév használatát „Savaria Caffé” formában.

**Nagyné Dr. Gats Andrea, a Jogi és Képviselői Osztály vezetője jelenti:** A kérelmezőnek a tájékoztató levelet és a közgyűlési döntést 2025. március 10. napján megküldtük.

**33/2025. (II.27.) Kgy. sz. határozatában** a Közgyűlés döntött a Savaria Szimfonikus Zenekar igazgatójának megbízásáról, és felkérte a polgármester felkérése a döntés sajtóközleményben ismertetésére, a sikeres pályázat egy példányának a Korm. rendeletben kijelölt szerv részére történő megküldésére, valamint a vagyonnyilatkozat megtétele érdekében szükséges intézkedések megtételére. A Közgyűlés felkérte a GESZ igazgatóját a megbízáshoz szükséges dokumentum elkészítésére, és felhatalmazta a polgármestert az igazgatói megbízás aláírására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A sajtóközlemény közlésre került, a Pest Megyei Kormányhivatal értesítése megtörtént a sikeres pályázó személyéről és a pályázati anyag továbbításra került részére 2025.március 4-én. A GESZ részére továbbításra került a 33/2025. (II.27.) sz. Kgy. határozat, valamint a szükséges dokumentumok a határozat végrehajtásához.

**36/2025. (II.27.) Kgy. sz. határozatában** a Közgyűlés egyetértett a Szombathelyi Egészségügyi és Kulturális Intézmények Gazdasági Ellátó Szervezete létszámelőirányzatának módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelenti:** A 36/2025. (II.27.) Kgy. sz. határozatnak megfelelően az intézkedés megtörtént, SZMJV Önkormányzatának 4/2025. (II.28.) önkormányzati rendeletében (költségvetés) a Szombathelyi Egészségügyi és Kulturális GESZ létszámelőirányzata csökkentésre került.

**42/2025. (II.27.) Kgy. sz. határozatában** a Közgyűlés döntött a Savaria Fórum 2025. március 1. napjától kéthetente megjelentetéséről, az AGORA Savaria NKft. ügyvezetőjének felkéréséről a szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat az AGORA Savaria NKft. részére megküldésre került.

**43/2025. (II.27.) Kgy. sz. határozatában** a Közgyűlés módosította a Szent Márton kártya használata feltételeire vonatkozó, a 216/2018. (IX.13.) Kgy. sz. határozattal jóváhagyott kedvezményeket az AGORA Savaria NKft. vonatkozásában.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat az AGORA Savaria NKft. részére megküldésre került.

**44/2025. (II.27.) Kgy. sz. határozatában** a Közgyűlés a Fenntartható Humán Fejlesztések (ESZA) elnevezésű pályázattal kapcsolatos döntést hozott. Döntött a „Közösségfejlesztés Szombathelyen” című pályázat benyújtásáról, a polgármester felhatalmazásáról a támogatási kérelem benyújtására, nyertes pályázat esetén a támogatási szerződés aláírására. A Közgyűlés felkérte a polgármestert a végrehajtáshoz szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A Megalapozó Dokumentum készül, benyújtási határidő 2025. március 31.

**45/2025. (II.27.) Kgy. sz. határozatában** a Közgyűlés a Fenntartható Humán Fejlesztések (ESZA) elnevezésű pályázattal kapcsolatos döntést hozott. Döntött az „Identitáserősítő folyamatok támogatása, programok megvalósítása” című pályázat benyújtásáról, a polgármester felhatalmazásáról a támogatási kérelem benyújtására, nyertes pályázat esetén a támogatási szerződés aláírására. A Közgyűlés felkérte a polgármestert a végrehajtáshoz szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A Megalapozó Dokumentum készül, benyújtási határidő 2025. március 31.

**46/2025. (II.27.) Kgy. sz. határozatában** a Közgyűlés a Fenntartható Humán Fejlesztések (ESZA) elnevezésű pályázattal kapcsolatos döntést hozott. Döntött a „Helyi humán fejlesztéseket célzó programok megvalósítása” című pályázat benyújtásáról, a polgármester felhatalmazásáról a támogatási kérelem benyújtására, nyertes pályázat esetén a támogatási szerződés aláírására. A Közgyűlés felkérte a polgármestert a végrehajtáshoz szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A Megalapozó Dokumentum készül, benyújtási határidő 2025. március 31.

**47/2025. (II.27.) Kgy. sz. határozatában** a Közgyűlés egyetértett azzal, hogy az Önkormányzat a HORIZON-MISS-2024-CIT-01-01 felhívásban, a CITINEST elnevezésű projektben replikációs városként részt vegyen, és felhatalmazta a polgármestert nyertes pályázat esetén a támogatási szerződés aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázat benyújtásra került 2025. március 11. napján, az elbírálás nyár végére várható.

**48/2025. (II.27.) Kgy. sz. határozatában** a Közgyűlés egyetértett azzal, hogy az Önkormányzat a HORIZON-MISS-2024-CIT-01-01 felhívásban, a GreenCity Twins elnevezésű projektben iker városként részt vegyen, és felhatalmazta a polgármestert nyertes pályázat esetén a támogatási szerződés aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázat benyújtásra került 2025. március 11. napján, az elbírálás nyár végére várható.

**51/2025. (II.27.) Kgy. sz. határozatában** a Közgyűlés a Szombathely, 10837/1 hrsz.-ú, kivett közforgalom elől el nem zárt magánút megnevezésű ingatlant Szőllősi Németh János utcának, és a Szombathely, 10837/23 hrsz.-ú, kivett közforgalom elől el nem zárt magánút megnevezésű ingatlant Makkos Vilmos utcának nevezte el. A Közgyűlés felkérte a polgármestert és jegyzőt a közterület elnevezésével kapcsolatos adatszolgáltatási kötelezettség teljesítése iránt intézkedésre és nyilvántartásokon átvezetésre, valamint a lakosság tájékoztatására.

**Dr. Holler Péter, a Hatósági Osztály vezetője és Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A közterületek (Szőllősi Németh János utca, Makkos Vilmos utca) elnevezésével kapcsolatos adatszolgáltatási kötelezettségek teljesítése, az elnevezés nyilvántartásokon szükséges átvezetése megtörtént. Az utcanévtálák 2025. március 6-án megrendelésre kerültek az önkormányzat partnercégétől.

**58/2025. (II.27.) Kgy. sz. határozatában** a Közgyűlés a SZOVA NZrt. és a MOHU Holding Kft. között kötendő Régiókoordinátori Közreműködői Szerződés tervezetével kapcsolatos döntéseket hozott, kinyilvánította a szándékát, hogy a hulladékgazdálkodási közszolgáltatásokhoz kapcsolódó feladatokat továbbra is a SZOVA NZrt. lássa el, felkérte a polgármestert és SZOVA NZrt. képviselőjét tárgyalások lefolytatására garanciális rendelkezések beépítése érdekében, és egyetértett a kiegészített szerződés aláírásával.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a SZOVA NZrt. részére megküldésre került.

**59/2025. (II.27.) Kgy. sz. határozatában** a Közgyűlés a PRENOR Kertészeti és Parképítő Kft. és az Önkormányzat közötti tagi kölcsön szerződés módosítását jóváhagyta, hozzájárult a tagi kölcsön hátrasorolt kötelezettségként kimutatásához. A Közgyűlés felkérte az ügyvezetőt a feladatellátásához nem szükséges ingatlanok körének felülvizsgálatára, és felhatalmazta a polgármestert a döntés képviseletére és a szerződésmódosítás aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság taggyűlése március végén tárgyalja a kérdést, taggyűlési támogató döntést követően írható alá a megállapodás.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2025. március 18.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2025. (III.27.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal